**kivonat**

 **a választási eljárásról szóló 2013. évi XXXVI. törvényből /Ve./**

**16. §** A választási bizottság választott és megbízott tagokból áll.

**17. §** (4) A választási bizottság megbízott tagja az lehet, aki az adott választáson jelöltként indulhat.

**18. §** (1) A választási bizottságnak nem lehet tagja

*a)* a köztársasági elnök,

*b)* a háznagy,

*c)* képviselő,

*d)* alpolgármester,

*e)* jegyző,

*f)* másik választási bizottság tagja, választási iroda tagja,

*g)* a Magyar Honvédséggel szolgálati jogviszonyban álló személy, valamint

*h)* jelölt.

**31. §** A megbízott tag választójogát a választási iroda ellenőrzi.

**kivonat**

a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényből

A népszavazás kezdeményezéséről, az európai polgári kezdeményezésekről, valamint a népszavazási eljárásról szóló 2013. évi CCXXXVIII. törvény 65. § értelmében az országos népszavazási eljárásban alkalmazni kell a Ve. 245. §-át.

Ennek értelmében az országos népszavazáson **az országgyűlési egyéni választókerületi választási bizottság** közreműködik.

1./ Megbízás OEVB-be az országos népszavazáson

Az országgyűlési egyéni választókerületi választási bizottságba a kezdeményezés szervezői egy közös tagot, továbbá a kezdeményezés szervezésében részt nem vevő, de országgyűlési képviselőcsoporttal rendelkező pártok egy-egy tagot bízhatnak meg. **/2013. évi CCXXXVIII. törvény** ***68.§ (2)/***

A választási bizottság megbízott tagját a választási bizottság elnökénél kell bejelenteni **/Ve.30. § (1)/**

2./ Megbízás szavazatszámláló bizottságba az országos népszavazáson

A szavazatszámláló bizottságba, valamint az egy szavazókörrel rendelkező településen a helyi választási bizottságba a kezdeményezés szervezői két közös tagot, továbbá a kezdeményezés szervezésében részt nem vevő, de országgyűlési képviselőcsoporttal rendelkező pártok két-két tagot bízhatnak meg. **/2013. évi CCXXXVIII. törvény** ***68.§ (3)/***

A szavazatszámláló bizottság megbízott tagjait a helyi választási iroda vezetőjénél kell bejelenteni. **/Ve.30. § (1)/**

A választási bizottság megbízott tagjait legkésőbb **2016. szeptember 16-án /péntek/ 16.00 óráig** lehet bejelenteni. A bejelentés tartalmazza a megbízó nevét, a megbízott tag nevét, magyarországi lakcímét és személyi azonosítóját. **/Ve. 30. § (2-3) bekezdés/**

A megbízott tagok megbízatása a választás végleges eredményének jogerőssé válásáig tart. **/Ve.33.§ (3) b./pont/**

A választási bizottság tagja a megbízását követő öt napon belül, a szavazatszámláló bizottság tagja és póttagja legkésőbb a szavazást megelőző második napon esküt vagy fogadalmat tesz a polgármester előtt az egyes közjogi tisztségviselők esküjéről és fogadalmáról szóló törvény szerinti szöveggel tesz esküt vagy fogadalmat. **/Ve.37. § (1-2)/**

A választási bizottság tagja az eskü- vagy fogadalomtételt követően gyakorolhatja jogait. **/Ve.37. § (4)/**

NYOMTATVÁNYOK A MEGBÍZÁSHOZ:

1. Országgyűlési Egyéni Választási Bizottság

a./ OEVB tagjának megbízása

b./ OEVB megbízott tagjának nyilatkozata összeférhetetlenségről

1. Szavazatszámláló Bizottság

a./ Összesítő - SzSzB megbízott tagjainak bejelentése */1 példányban kitöltendő/*

b./ SzSzB tagjának megbízása */minden megbízott tagról kitöltendő/*

c./ SzSzB tagjának nyilatkozat összeférhetetlenségről */minden megbízott tagtól/*